Նիկոլայ Սիվեց

Նիկոլայ Ֆեոդորովիչ Սիվեց (բելառուս․՝ Мікалай Фёдаравіч Сівец, սեպտեմբերի 24, 1953(1953-09-24), Տոլոչինի շրջան, Վիտեբսկի մարզ, Բելառուսական ԽՍՀ, ԽՍՀՄ), որակավորման բարձրագույն կատեգորիայի բելառուս վիրաբույժ, բժշկական գիտությունների դոկտոր։ Պարգևատրվել է «Բելառուսի Հանրապետության առողջապահության գերազանցիկ» կրծքանշանով։ Վիրաբուժությունում թարախային բարդությունների կանխարգելման վերաբերյալ շուրջ հարյուր գիտական հոդվածների հեղինակ։ Բելառուսական նորարարական «Մուկոսանին» հակասեպտիկ դեղամիջոցի հիմնական մշակողներից մեկն է։


== Կենսագրություն ==
Նիկոլայ Ֆեոդորովիչ Սիվեցը գերազանցությամբ ավարտել է Վիտեբսկի բժշկական ուսումնարանը։ Բանակում ծառայելուց հետո ընդունվել է Մինսկի բժշկական ինստիտուտ, որն ավարտել է կարմիր դիպլոմով։
Երկու տարի կլինիկական օրդինատուրա է անցել Բորովլյանի քաղաքի ուռուցքաբանության և բժշկական ճառագայթաբանության գիտահետազոտական ինստիտուտում, որից հետո հինգ տարի նվիրել է հետազոտական աշխատանքներին այն բաժնում, որը զբաղվում էր որովայնի ուռուցք ունեցող հիվանդների բուժման համակցված մեթոդների մշակմամբ։
1988 թվականից 20 տարի Սիվեցը ղեկավարել է Մինսկի 3-րդ կլինիկական հիվանդանոցի վիրաբուժական բաժանմունքը։ Ամեն տարի նա կատարում էր ավելի քան երեք հարյուր բարդ վիրահատություն։
2000 թվականին պաշտպանել է թեկնածուական թեզ0։
2011 թվականին Բելառուսի պետական բժշկական համալսարանում պաշտպանել է «Որովայնային վիրաբուժության վիրաբուժական միջամտության ոլորտում վարակների կանխարգելում» թեզը և ստացել բժշկական գիտությունների դոկտորի կոչում «Վիրաբուժություն» մասնագիտությամբ։ Գիտական աստիճանը շնորհվել է գիտականորեն հիմնավորված նոր արդյունքների համար, որոնք ձեռք են բերվել կլինիկական, փորձարարական, մանրէաբանական, լաբորատոր, պաթոմորֆոլոգիական մեծաքանակ նյութի հիման վրա։
Այսօր Սիվեցը Մինսկի 6-րդ քաղաքային կլինիկական հիվանդանոցի վիրաբուժական բաժանմունքի վարիչն է։ Վիրահատություններն իրականացնում է հատուկ ժամանակակից տեխնոլոգիայի միջոցով` լազերային լույսատարի օգտագործումով։ Դա բուժման մեթոդ է, որն իսկական հեղափոխություն է կատարել ֆլեբոլոգիայում և օգտագործվում է աշխարհի լավագույն կլինիկաներում։ Սիվեցը մասնագիտանում է լազերային տեխնոլոգիայի կիրառմամբ աղեստամոքսային տրակտի հիվանդությունների, տարբեր տեղայնացման ճողվածքների վիրաբուժական բուժման մեջ։


== Ընտանիք ==
Կինը՝ Ռաիսա Իվանովնա Սիվեց
Որդին՝ Ալեքսեյ Նիկոլաևիչ Սիվեց, բժշկական գիտությունների թեկնածու
Դուստրը՝ Տատյանա Նիկոլաևնա Սիվեց, բանաստեղծուհի, հրապարակախոս, «Գրականություն և արվեստ» («Літаратура і мастацтва») թերթի գլխավոր խմբագիր


== Մասնակցություն միջազգային գիտական և գործնական գիտաժողովների ==
2008 թվական՝ «Մարդու ինֆեկցիոն պաթոլոգիայի արդի հիմնախնդիրները» միջազգային գիտագործնական համաժողով, 16-17 հոկտեմբերի, Մինսկ։ Ելույթ «Մարդու վարակիչ հիվանդությունների բուժման և ախտորոշման ժամանակակից խնդիրները» բաժանմունքում «Հայրենական թերապևտիկ մուկոսանին նոր հակասեպտիկի հակամանրէային ակտիվությունը» զեկույցով


== Մատենագիտություն ==
Сивец Н. Ф. (в соавторстве) Желчекаменная болезнь: осложнения и дренирование ложа желчного пузыря при холецистэктомии // Здравоохранение : научно-практический ежемесячный журнал. — 2012. — № 6. — С. 57–58.
Сивец Н. Ф. Профилактика инфекций области хирургического вмешательства в абдоминальной хирургии. — Мн.: Белорусский государственный медицинский университет, 2010. — 47 с.
Сивец Н. Ф. Инфекции области хирургического вмешательства в неотложной абдоминальной хирургии. — Мн.: БГМУ, 2007. — С. 256.
Сивец Н. Ф. Профилактика эндогенного инфицирования операционной раны при остром аппендиците. — Мн.: Белорус. гос. ин-т усовершенствования врачей, 2000. — С. 22.


== Գրականություն ==
Романовский К. Живёт такой доктор… // Вечерний Минск : газета. —Мн., 2005-07-05. Архивировано из первоисточника 4 Մարտի 2016.
Березюк Е. В операционной в твоих руках чужая жизнь... // Рэспубліка : газета. — Мн.: Совет Министров Республики Беларусь, 2008.09.23. — В. 4600. — № 177. Архивировано из первоисточника 19 Հուլիսի 2014.
Причины и лечение грыжи пищеводного отверстия диафрагмы // Звязда : газета. — Мн.: Издательский дом «Звязда», 2012-05-26. Архивировано из первоисточника 19 Հուլիսի 2014.


== Ծանոթագրություններ ==


== Արտաքին հղումներ ==
Ն. Ֆ. Սիվեցի մատենագիտությունը Բելառուսի ազգային գրադարանի էլեկտրոնային կատալոգում